Борис Младенов-Young
Удари шест и половина…

chitanka.info

Удари шест и половина.

За работа се стягам аз —

кафе, закуска, душ… Цял час

в припряно бързане премина.

Съпругата ми прави драма:

„Ей старче, стига вече, спри!

Кой знае още колко дни

на този свят ще бъдем двама.

От дълго време си мечтая

сами да тръгнем по света

далеч от близки и деца…

Пари не ще ни трябват в Рая.

Заслужили сме с труд и с пот

да го ударим на живот!“

Сидни, Австралия — 2007 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.